open-index/open-wikipedia-markdown huggingface dataset:
Αγία Παρασκευή Δήμου Ρεθύμνου

Η **Αγία Παρασκευή** είναι οικισμός της Κοινότητας Άδελε του Δήμου Ρεθύμνης, στην Περιφερειακή Ενότητα Ρεθύμνης της Κρήτης. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Ρεθύμνης, στο γεωγραφικό διαμέρισμα Κρήτης.

## Γεωγραφικά στοιχεία
Η Αγία Παρασκευή είναι πεδινός οικισμός που βρίσκεται πολύ κοντά στο Άδελε και σε μέσο σταθμικό υψόμετρο 120 μέτρα. Απέχει 9,5 χλμ. περίπου ανατολικά του Ρεθύμνου.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 (με το ΦΕΚ 27Α - 31/01/1925) και προσαρτήθηκε στην κοινότητα Άδελε του νομού Ρεθύμνης. Με το ΦΕΚ 244Α - 04/12/1997 αποσπάστηκε από την κοινότητα Άδελε και προσαρτήθηκε στον δήμο Αρκαδίου. Με το ΦΕΚ 87Α - 07/06/2010 αποσπάστηκε από τον δήμο Αρκαδίου και προσαρτήθηκε στον δήμο Ρεθύμνης.

## Αξιοθέατα
*Η εκκλησία των Αγίων Κοσμά και Δαμιανού, στο βόρειο τμήμα του οικισμού
*Η εκκλησία της Αγίας Παρασκευής, σε δασωμένη ρεματιά, σε θέση παλαιότερου βυζαντινού ναού που προϋπήρχε εκεί και ήταν κατεστραμμένος. Τα απομεινάρια του παλαιότερου κτίσματος υπάρχουν ακόμα και έχουν ενσωματωθεί στο καινούργιο, όπως μικρά τμήματα από τις βυζαντινές αγιογραφίες με τις οποίες ήταν στολισμένος ο αρχικός ναός. Η ύπαρξη αυτών των αγιογραφιών βοηθούν στην χρονολόγηση του πρώτου ναού, πιθανότατα πριν τον 17ο αιώνα.
*Το μικρό φαράγγι του οικισμού.

## Παραπομπές


## Πηγές
*Εγκυκλοπαίδεια *Πάπυρος Λαρούς Μπριτάννικα*, εκδ. 1978, 2006 (ΠΛΜ)
*Εγκυκλοπαίδεια *Πάπυρος Λαρούς*, εκδ. 1963 (ΠΛ)
*Εγκυκλοπαίδεια *Δομή*, εκδ. 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό *Διακοπές*, εκδ. Δ.Ο.Λ.,  2010
*Γοογλε Εαρτη
*eetaa.gr

Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Ρεθύμνης
Αγία Παρασκευή Αγίου Βασιλείου Ρεθύμνου

Η **Αγία Παρασκευή** Αρδάκτου Ρεθύμνης είναι χωριό της Κοινότητος Αρδάκτου του δήμου Αγίου Βασιλείου του νομού Ρεθύμνης της Κρήτης. Σύμφωνα με τα στοιχεία της απογραφής του 2011, ο πληθυσμός του χωριού ανέρχεται στους 13 μόνιμους κατοίκους.

## Γενικά στοιχεία
Η Αγία Παρασκευή είναι κτισμένη σε υψόμετρο 170 μέτρων, σε κοντινή απόσταση από τις νότιες ακτές του νησιού. Καταγράφεται για πρώτη φορά ως αυτόνομος οικισμός στην απογραφή του 1961, σύμφωνα με την οποία είχε τέσσερεις κατοίκους. Διοικητικά υπαγόταν μέχρι το 1997 στην κοινότητα Αρδάκτου της επαρχίας Αγίου Βασιλείου και στη συνέχεια περιήλθε εντός των ορίων του καποδιστριακού δήμου Λάμπης. Από το 2011 υπάγεται στην τοπική κοινότητα Αρδάκτου του δήμου Αγίου Βασιλείου. Οι περισσότερες εκτάσεις του χωριού ανήκουν σε κατοίκους της Αρδάκτου ενώ η κεντρική εκκλησία είναι αφιερωμένη στην Αγία Παρασκευή.

## Απογραφές Πληθυσμού

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Αγίου Βασιλείου
Κενταυρομαχία στη Φολόη (Μουσείο του Λούβρου)

Η ***Κενταυρομαχία στη Φολόη*** ή ***σκύφος του [[Ζωγράφος της Φολόης|Ζωγράφου της Φολόης]]*** που φιλοξενείται στο Μουσείο του Λούβρου είναι αρχαιολογικό εύρημα.

## Ιστορία του ευρήματος
Βρέθηκε στην Κόρινθο και αγοράστηκε το 1884.

## Περιγραφή
Η παράσταση αποδίδει το φυσικό τοπίο μπροστά στην είσοδο ενός σπηλαίου. Στο έδαφος είναι θαμμένο μέχρι τη μέση ένα πιθάρι. Επάνω από το πιθάρι είναι κρεμασμένα τα όπλα του Ηρακλή, το τόξο, η φαρέτρα και το σπαθί του. Μπροστά στην είσοδο του σπηλαίου ίσταται ο Κένταυρος Φόλος προς τα αριστερά. Φοράει κορώνα στο κεφάλι και μακρύ μανδύα. Κρατάει ένα κρασοπότηρο στο αριστερό, ενώ με το δεξί κάνει μια ξαφνική κίνηση βλέποντας τον Ηρακλή να διώχνει βίαια από την σπηλιά ένδεκα Κενταύρους. Ο Ηρακλής εικονίζεται γενειοφόρος και γυμνός να εκτοξεύει προς τα αριστερά πυρακτωμένους δαυλούς εναντίον των Κενταύρων που έχουν τραπεί σε φυγή. Οι δαυλοί είναι σωριασμένοι επάνω στον αναμμένο βωμό που βρίσκεται μπροστά στο σπήλαιο. Οι Κένταυροι εικονίζονται με μακρυά γενειάδα και ανθρώπινα σώματα. Είναι οπλισμένοι με κλαδιά και ρίζες δένδρων. Ένας από τους Κενταύρους έχει πέσει στο έδαφος. Μερικοί από τους Κενταύρους έχουν στραμμένο το κεφάλι προς τα δεξιά και κοιτούν πίσω τους ενώ φεύγουν μαζί με τους υπόλοιπους για να γλυτώσουν. Στο αριστερό άκρο της παράστασης βλέπουμε μια γυναίκα μαζί με έναν γενειοφόρο άνδρα που κρατάει σκήπτρο να παρακολουθούν το παράδοξο γεγονός.

## Χρονολόγηση
Είναι έργο του 580 π.Χ. περίπου.

## Δείτε επίσης
* Κυνήγι Κενταύρων (πρωτοκορινθιακή λήκυθος)

## Πηγές
* 

## Εξωτερικοί σύνδεσμοι
* Παρουσίαση του σκύφου από το Μουσείο του Λούβρου

Κατηγορία:Κένταυροι
Κατηγορία:Σκύφος
Κατηγορία:Ηρακλής
Κατηγορία:Αρχαιότητες στο Λούβρο
Κουνστκάμερα

Η  **Κουνστκάμερα** () ήταν το πρώτο μουσείο στη Ρωσία. Ιδρύθηκε από τον Μεγάλο Πέτρο και ολοκληρώθηκε το 1727. Το κτίριο που στεγάζεται φιλοξενεί το **Μουσείο Ανθρωπολογίας και Εθνογραφίας του Μεγάλου Πέτρου** (), με μια συλλογή από σχεδόν 2.000.000 αντικείμενα. Βρίσκεται στην Πανεπιστημιακή όχθη στην Αγία Πετρούπολη, αντικριστά από τα Χειμερινά Ανάκτορα. Ο διευθυντής Αντρέι Βλαντιμίροβιτς Γκολόβνεφ ηγείται του ιδρύματος από τον Ιούλιο του 2017.

## Ιστορία
Η Κουνστκάμερα ιδρύθηκε από τον Μέγα Πέτρο επάνω στον ποταμό Νέβα. Η πυργίσια Μπαρόκ τύπου Πέτρου αρχιτεκτονική του κτιρίου της Κουνστκάμερα σχεδιάστηκε από τον  Γκέοργκ Γιόχαν Ματταρνόβι ολοκληρώθηκε το 1727. Ο θεμέλιος λίθος για την Κουνστκάμερα τέθηκε το 1719. 

Το Μουσείο του Πέτρου ήταν μια αίθουσα παραδοξοτήτων αφιερωμένη στη διατήρηση "φυσικών και ανθρώπινων παραδοξοτήτων και σπανιοτήτων", ένας πολύ συνηθισμένος τύπος συλλογής εκείνη την εποχή.  Η προσωπική συλλογή του Τσάρου, αρχικά αποθηκευμένη στο  Θερινό Παλάτι, χαρακτηρίζονταν από μεγάλη ποικιλία από ανθρώπινα και ζωϊκά έμβρυα με ανατομικές ανωμαλίες, τις οποίες ο Πέτρος είχε δει το 1697 όταν επισκέφθηκε τον  Frederick Ruysch και Levinus Vincent. Η ιδέα πίσω από τις κουνστκάμερες ήταν να συγκεντρωθεί η πλήρης γνώση του κόσμου. Η Ολλανδική λέξη "kunst-kamer" φαίνεται να έχει εισαχθεί από τον χειρούργο Στίβεν Μπλάνκααρτ το 1680.

Η Κουνστκάμερα του Μεγάλου Πέτρου έχει ειδωθεί συχνά  ως μια αμεθόδευτη συλλογή  από χωρίς συνοχή σπανιότητες, αλλά τελικά φαίνεται ότι είχαν συλλεχθεί συστηματικά υποκείμενα σε ένα καλώς ορισμένο πλάνο. Το κύριο ενδιαφέρον του Πέτρου ήταν στα  "naturalia", παρά στα ούτως αποκαλούμενα "artificialia". Ο Πέτρος ενθάρρυνε την έρευνα των ανωμαλιών, προσπαθώντας εξαρχής να  γελοιοποιήσει τον δεισιδαιμονικό φόβο για τα τέρατα. Εξέδωσε ένα διάταγμα με το οποίο παρήγγειλε όλα να τερατόμορφα, πεθαμένα στη γέννα παιδιά να αποστέλλονται απ'όλη τη χώρα στην αυτοκρατορική συλλογή. Στη συνέχεια τα τοποθετούσε στην έκθεση της Κουνστκάμερα ως παραδείγματα ατυχημάτων της φύσης.

## Παραπομπές


Κατηγορία:Μουσεία στην Αγία Πετρούπολη
Κατηγορία:Ιατρικά μουσεία
Κατηγορία:Μουσεία φυσικής ιστορίας
Κατηγορία:Ανθρωπολογικά μουσεία
Κατηγορία:Εθνολογικά μουσεία
Κατηγορία:Επιστημονικά μουσεία
Εταιρεία Μακεδονικών Σπουδών

Η **Εταιρεία Μακεδονικών Σπουδών** (**ΕΜΣ**) είναι ένας επιστημονικός φορέας για την μελέτη της ιστορίας και του πολιτισμού της Μακεδονίας με έδρα την πόλη της Θεσσαλονίκης.

Ιδρύθηκε στις 29 Απριλίου 1939 από πρόσωπα της Θεσσαλονίκης που ανήκαν στον πνευματικό και εμπορικό κόσμο της χώρας. Σκοπός είναι η περισυλλογή και μελέτη παντός γλωσσικού, αρχαιολογικού, ιστορικού ή λαογραφικού υλικού που σχετίζεται με τη Μακεδονία. Αποτελεί νομικό πρόσωπο Ιδιωτικού Δικαίου. Η Εταιρεία διοικείται από εννεαμελές Διοικητικό Συμβούλιο. Έχει τύχει διάκρισης για το έργο της τόσο στο εσωτερικό όσο και στο εξωτερικό. Συγκεκριμένα, έχει τιμηθεί με το αργυρό μετάλλιο της Ακαδημίας Αθηνών και το χρυσό μετάλλιο του Δήμου Θεσσαλονίκης. Ο οργανισμός στεγάζεται σε τρία κτίρια. Η Εταιρεία διαθέτει επίσης Βιβλιοθήκη (1951) με 70.000 τόμους βιβλίων, περιοδικών, χειρογράφων, εφημερίδων και χαρτών καθώς και την Πινακοθήκη της Εταιρείας Μακεδονικών Σπουδών (Ιούνιος 1975), η οποία αποτέλεσε τον πρώτο οργανωμένο εικαστικό μουσειακό φορέα της Θεσσαλονίκης. Ως ξεχωριστό παράρτημα της Εταιρίας λειτουργεί το Ίδρυμα Μελετών Χερσονήσου του Αίμου (Ι.Μ.Χ.Α.).

Το όνομα του οργανισμού εμπνεύστηκε ο αντιστασιακός καθηγητής του Πανεπιστημίου Θεσσαλονίκης Αντώνιος Σιγάλας.

## Μέγαρα Εταιρείας Μακεδονικών Σπουδών
Στις 8 Φεβρουαρίου 1949 ο Βασιλεύς Παύλος έθεσε τον θεμέλιο λίθο του πρώτου μεγάρου της Εταιρείας και δύο χρόνια αργότερα, στις 19 Νοεμβρίου 1951, τον θεμέλιο λίθο του Μεγάρου Β΄. Οι εργασίες ανέγερσης του μεγάρου Γ΄ – που συνδέει το Μέγαρο Α΄ με το Μέγαρο Β΄ – ξεκίνησαν το φθινόπωρο του 1968. Στα κτήρια στεγάζονται όλες οι υπηρεσίες της Εταιρείας. Στο Μέγαρο Β΄ στεγάζεται το Κινηματοθέατρο «Αριστοτέλειον», το Θέατρο Εταιρείας Μακεδονικών Σπουδών, στο όποιο λειτουργεί ως μισθωτής το Κρατικό Θέατρο Βορείου Ελλάδος και η Πινακοθήκη. Στο στο Μέγαρο Α΄ στεγάζεται η Βιβλιοθήκη.

## Πρόεδροι της Εταιρείας

## Παραπομπές


## Εξωτερικοί σύνδεσμοι
* 
* 

Κατηγορία:Πολιτισμός στη Θεσσαλονίκη
Κατηγορία:Θεατρικοί χώροι στη Θεσσαλονίκη
Μακεδονικων
Κατηγορία:Λαογραφία στην Ελλάδα
Ζωγράφος της Φολόης

Ως **Ζωγράφος της Φολόης** είναι γνωστός με το συμβατικό αυτό όνομα αρχαίος Έλληνας αγγειογράφος του Κορινθιακού μελανόμορφου ρυθμού που άνθισε κατά την εποχή της μέσης Κορινθιακής περιόδου (περ. 600 - 575 π.Χ.). Είχε ειδικευτεί στην διακόσμηση σκύφων. Γνωστό έργο του είναι η Κενταυρομαχία στη Φολόη που φιλοξενείται στο Μουσείο του Λούβρου.

## Πηγές
* Thomas Mannack: *Griechische Vasenmalerei. Eine Einführung*. Theiss, Stuttgart 2002, S. 101, ISBN 3-8062-1743-2.

Κατηγορία:Αρχαίοι Έλληνες αγγειογράφοι
Κατηγορία:Μελανόμορφος ρυθμός
Άγιος Ανδρέας, Δομινίκα

Ο **Άγιος Ανδρέας** (αγγλικά: Saint Andrew) είναι μια ενορία της Δομινίκας. Πρωτεύουσα είναι η Ουέσλι. Έχει έκταση 178,27 τ.χλμ.. Έχει πληθυσμό 10.461 κατοίκων (2001) και πυκνότητα 59 κατοίκων ανά τ.χλμ.

## Γεωγραφία
Ο Άγιος Ανδρέας  βρίσκεται βορειοανατολικά της Δομινίκας. Συνορεύει στα βορειοδυτικά με τον Άγιο Ιωάννη, στα κεντρο-δυτικά με τον Άγιο Πέτρο, στα νοτιοδυτικά με τον Άγιο Ιωσήφ και στα νοτιοανατολικά με τον Άγιο Δαβίδ. Έχει έκταση 178,27 τ.χλμ. Είναι η μεγαλύτερη ενορία σε έκταση και δεύτερη σε πληθυσμό, μετά τον  Άγιο Γεώργιο.

## Χωριά
* Ανς ντυ Με
* Βιέιλ Κέις
* Γούντφορντ Χιλ 
* Καλιμπισί
* Μαριγκό
* Μπενς
* Ντω ντ'Αν
* Ουέσλι
* Παι Μπους
* Πενβίλ
* Τιμπώ
* Χάμπστεντ

## Σημαντικά πρόσωπα
Τα σημαντικότερα πρόσωπα που γεννήθηκαν στον Άγιο Ανδρέα είναι ο Γουίλς Στράθμορ Στίβενς (Wills Strathmore Stevens), που ήταν δάσκαλος στο σχολείο της Μαριγκό, και ο Ρούζβελτ Σκέρριτ (Roosevelt Skerrit), σημερινός πρωθυπουργός της Δομινίκας. Γεννήθηκε στην Βιέιγ Καζ.

## Μεταφορές
Ο Άγιος Ανδρέας έχει πολλούς δρόμους, καθώς και πολλές πόλεις με φυσικά λιμάνια.

Ο Άγιος Ανδρέας συμπεριλαμβάνει, επίσης, και το κυριότερο από τα μόνο δύο αεροδρόμια της Δομινίκας, το Αεροδρόμιο Μέλβιλ Χωλ στη Μαριγκό (το άλλο είναι το Αεροδρόμιο Κέινφιλντ). Το Μέλβιλ Χωλ άνοιξε το 1961, ακόμα όμως δεν γίνονται πτήσεις τη νύχτα.

Το 1982, η Ανς ντυ Με έγινε νόμιμο λιμάνι.

## Εικόνες

Αρχείο:Hampstead_Beach_(Dominica).jpg|Η παραλία της Χάμπστεντ
Αρχείο:Woodford_Hill_Bay_(Dominica).jpg|Ο κόλπος Γούντφορντ Χιλ
Αρχείο:Anse_Du_Me_(Dominica).jpg|Η παραλία της Ανζ ντου Με
Αρχείο:Wesley_coast_(Dominica).jpg|Η παραλία της Ουέσλι
Αρχείο:Coryphaena_hippurus_(Marigot,_Dominica).jpg|Το φαΐ *Coryphaena hippurus* της Μαριγκό


## Δείτε επίσης
* Ενορίες της Δομινίκας

## Εξωτερικοί σύνδεσμοι

* Ενορίες της Δομινίκας: Άγιος Ανδρέας  www.statoids.com


Κατηγορία:Ενορίες της Δομινίκας
Μίρα

Ο **Μίρα** (**Mira**), γνωστός και ως *Θαυμάσιος* ή *όμικρον Κήτους* είναι ένας παλλόμενος ερυθρός γίγαντας σε απόσταση 200 με 400 ετών φωτός στον αστερισμό Κήτος. Ο Μίρα είναι ένα δυαδικό σύστημα το οποίο αποτελείται από δύο αστέρες, τον Μίρα Α και Μίρα Β. Ο Μίρα ήταν το πρώτο μεταβλητό άστρο που παρατηρήθηκε, χωρίς να υπολογίζονται υπερκαινοφανείς αστέρες, ίσως με την εξαίρεση του Αλγκόλ. Με την εξαίρεση του ασταθούς Ήτα Τρόπιδος, ο Μίρα είναι το λαμπρότερο περιοδικό άστρο στον ουρανό, το οποίο δεν είναι ορατό με γυμνό μάτι για μέρος του κύκλου. Το μέγιστο μέγεθος που φτάνει είναι 2, αλλά δεν φτάνει σε κάθε κύκλο του αυτή την τιμή.

## Το ιστορικό του
Δεν είναι σαφές αν η μεταβλητότητά του ήταν γνωστή στην αρχαία Ελλάδα και Κίνα, καθώς οι ενδείξεις είναι περιστασιακές. Οι πρώτες καταγεγραμμένες παρατηρήσεις της μεταβλητότητας του Μίρα έγιναν Ντάβιντ Φαμπρίτσιους, οι οποίες ξεκίνησαν τις 3 Αυγούστου 1596. Χρειαζόταν ένα αστέρα για να συγκρίνει τις θέσεις του πλανήτη Ερμή και διάλεξε ένα κοντινό αστέρα τρίτου μεγέθους. Παρατήρησε ότι ο αστέρας αύξησε τη φωτεινότητά του για ένα μήνα και μετά, τον Οκτώβριο εξασθένισε τόσο όσο ώστε δε μπορούσε να ανιχνευτεί με γυμνό μάτι. Ο Φαμπρίτσιους νόμιζε ότι ήταν κάποιος καινοφανής, αλλά τον ξαναείδε τις 16 Φεβρουαρίου 1609. Ο Johannes Phocylides Holwarda προσδιόρισε την περίοδο του αστέρα σε 11 μήνες και συχνά η ανακάλυψη της μεταβλητότητας του αστέρα πιστώνεται σε αυτόν. 

## Χαρακτηριστικά
Σήμερα γνωρίζουμε ότι η περίοδος μεταβλητότητας του αστέρα είναι 332 μέρες. Ο Μίρα Α είναι ένας από τους καλύτερα μελετημένους αστέρες και ένας από τους πιο γνωστούς μεταβλητούς αστέρες τύπου Μίρα, οι οποίοι πήραν το όνομα του αστέρα. Η επιφάνεια του αστέρα, καθώς και όλων των άλλων αστέρων αυτής της κατηγορίας, ταλαντώνεται με τέτοιο τρόπο η φωτεινότητα του άστρου να μεταβάλλεται. Ο Μίρα Α έχει μάζα ίση με 1,18 ηλιακές μάζες. Η θερμοκρασία και η ακτίνα του μεταβάλλονται ανάλογα με το στάδιο του κύκλου του αστέρα. Οι τιμές αυτές είναι μεταξύ 2.900 και 3.200 Κ και 332 - 408 ηλιακές ακτίνες. Ο Μίρα είναι 8.400 με 9.360 φορές πιο φωτεινός από το Ήλιο. Ο Μίρα έχει ακανόνιστο σχήμα το οποίο μεταβάλλεται. 

Ο Μίρα Α έχει ένα ακόμη ιδιαίτερο χαρακτηριστικό. Αυτό είναι μια ουρά αερίων που απομακρύνονται από το άστρο μήκους 13 ετών φωτός περίπου. Η αιτία δημιουργίας αυτής της ουράς είναι η αλληλεπίδραση του αστρικού ανέμου του Μίρα με το διαστρικό ενδιάμεσο, μέσα στο οποίο ο Μίρα Α κινείται με μεγάλη ταχύτητα, περίπου 130 χλμ/δευτ. Ο αστρικός άνεμος του Μίρα σχηματίζει ένα κρουστικό κύμα συμπυκνωμένου αερίου και πλάσματος, το οποίο στη συνέχεια φεύγει προς τα πίσω και σχηματίζει την ουρά. Τόσο το κρουστικό κύμα όσο και η ουρά είναι ορατά στην υπεριώδη ακτινοβολία και παρατηρήθηκαν το διαστημικό τηλεσκόπιο GALEX.

## Συνοδός αστέρας
Ο συνοδός αστέρας του Μίρα Α, ο Μίρα Β, είναι ένας λευκός νάνος, ο οποίος περιφέρεται σε απόσταση 70 ΑΜ γύρω από τον ερυθρό γίγαντα. Ολοκληρώνει μία περιφορά κάθε 400 χρόνια.

## Δείτε επίσης
* Κατάλογος αστέρων του Κήτους

## Εξωτερικοί σύνδεσμοι

Κατηγορία:Αστέρες με ονομασία κατά Bayer
Κατηγορία:Κήτος (αστερισμός)
Κατηγορία:Μεταβλητοί αστέρες
Κατηγορία:Γίγαντες αστέρες τύπου M
Ποπ (αποσαφήνιση)

Ο όρος **ΠΟΠ** ή **Ποπ** μπορεί να αναφέρεται στα εξής λήμματα:
* Ποπ μουσική.
* Ποπ Αρτ.
στα αρκτικόλεξα ΠΟΠ που αναλύονται ως:
* Προστατευόμενη Ονομασία Προέλευσης.
* Πετοσφαιρικός Όμιλος Πατρών.
* Ποδηλατικός Όμιλος Πατρών.
Ζωγράφος της Χονολουλού

[thumb|right|300px|[πυξίδα (αγγείο), ζωγραφισμένη από τον ζωγράφο της Χονολουλού, Μουσείο Τέχνης της Χονολουλού, 6ος αιώνας π.Χ.]]
**Ζωγράφος της Χονολουλού** ονομάζεται συμβατικά από τους μελετητές αρχαίος Έλληνας αγγειογράφος που ήταν ενεργός στην αρχαία Κόρινθο τον 6ο αιώνα π.Χ.  Δεν υπέγραφε τα αγγεία που ζωγράφιζε, αλλά κοινά χαρακτηριστικά της τεχνικής του αναγνωρίστηκαν σε διάφορα αγγεία που βρίσκονται σε μουσεία σε όλο τον κόσμο από τον καθηγητή Νταρελ Αρλιν Εϊμιξ (Darrell Arlynn Amyx, 1911–1997). Το όνομα του προέρχεται από πυξίδα (αγγείο) που βρίσκεται στο Μουσείο Τέχνης της Χονολουλού

## Αναφορές


Κατηγορία:Αρχαίοι Έλληνες αγγειογράφοι
Κατηγορία:Αρχαίοι Κορίνθιοι
Αγία Πελαγία Ρεθύμνης

Η **Αγία Πελαγία** είναι χωριό της κοινότητας Μυξορρούματος, της δημοτικής ενότητας (τέως δήμου) Λάμπης, του δήμου Βασιλείου, της περιφερειακής ενότητας (τέως νομού) Ρεθύμνης, στην περιφέρεια Κρήτης, σύμφωνα με το πρόγραμμα *Καλλικράτης*. Πριν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Αγίου Βασιλείου του νομού Ρεθύμνης, στο γεωγραφικό διαμέρισμα Κρήτης.

## Γεωγραφικά στοιχεία
Η Αγία Πελαγία είναι ημιορεινός οικισμός στο δυτικοκεντρικό τμήμα του νομού Ρεθύμνης. Βρίσκεται κοντά στο Σπήλι και σε μέσο σταθμικό υψόμετρο 360 μέτρα. Απέχει περίπου 25 χλμ. Ν. του Ρεθύμνου.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός ήταν προσηρτημένος στην κοινότητα Μυξορρούματος από το 1925. Με το ΦΕΚ 244Α - 04/12/1997 αποσπάστηκε από την κοινότητα Μυξορρούματος και προσαρτήθηκε στον δήμο Λάμπης. Με το ΦΕΚ 87Α - 07/06/2010 αποσπάστηκε από τον δήμο Λάμπης και προσαρτήθηκε στον δήμο Αγίου Βασιλείου.

## Αξιοθέατα
*Η εκκλησία της Οσίας Πελαγίας στο κέντρο του οικισμού, από την οποία πήρε την ονομασία του. Εκκλησιαστικά υπάγεται στην Α΄ Αρχιερατική περιφέρεια της Ιεράς Μητροπόλεως Λάμπης, Συβρίτου και Σφακίων.

## Παραπομπές


## Πηγές
*Εγκυκλοπαίδεια *Πάπυρος Λαρούς Μπριτάννικα*, εκδ. 1978, 2006 (ΠΛΜ)
*Εγκυκλοπαίδεια *Πάπυρος Λαρούς*, εκδ. 1963 (ΠΛ)
*Εγκυκλοπαίδεια *Δομή*, εκδ. 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό *Διακοπές*, εκδ. Δ.Ο.Λ.,  2010
*eetaa.gr
*

Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Αγίου Βασιλείου
Εγχείρηση

[right|thumb|[Χειρουργός καρδιολόγος εκτελεί αντικατάσταση μητροειδών βαλβίδων στο στρατιωτικό ιατρικό κέντρο *Fitzsimons*.]]
**Εγχείρηση** ή **χειρουργική επέμβαση** είναι η άμεση επέμβαση του γιατρού πάνω στο ανθρώπινο σώμα, με σκοπό την εκτομή παθολογικών ιστών ή οργάνων του σώματος, την ένωση ιστών που χωρίστηκαν, την αφαίρεση ξένου σώματος από όργανο που πάσχει ή μέρους του σώματος, την αποκατάσταση ενός οργάνου ή μέλους του σώματος που πάσχει ή λείπει. Η εγχείρηση γίνεται με ειδικά χειρουργικά εργαλεία με τα οποία ανοίγεται το μέρος εκείνο του αρρώστου που χρειάζεται θεραπεία. 

Τα χειρουργικά εργαλεία είναι ποικίλα: μαχαίρια, ψαλίδια, κλωστές (μη απορροφήσιμες μεταξωτές ή νάιλον, και απορροφήσιμες) για το ράψιμο του τραύματος ή εσωτερικών ιστών, κατασκευασμένα από ειδικό ανοξείδωτο μέταλλο. Πριν από τη χειρουργική επέμβαση ο ασθενής υποβάλλεται σε διάφορες εξετάσεις, ώστε να περιοριστούν οι πιθανότητες κακών συνεπειών από την εγχείρηση. Οι πιο συνηθισμένες εξετάσεις είναι οι εξής: εξέταση ούρων, εξέταση χρόνου ροής και πήξης αίματος, εξέταση για ζάχαρο και άλλες βιοχημικές εξετάσεις, εξέταση αίματος για την εξακρίβωση του αριθμού των ερυθρών και λευκών αιμοσφαιρίων κ.ά.

Για να είναι λιγότερο οδυνηρή η εγχείρηση και περισσότερο ήρεμος ο άρρωστος και ο γιατρός μαζί, επιβάλλεται η νάρκωση του εγχειρούμενου με ειδικά αναισθητικά φάρμακα. Τα σύγχρονα χειρουργεία είναι εφοδιασμένα με άριστες από κάθε άποψη εγκαταστάσεις. Η αγωγή που εφαρμόζεται μετά την εγχείρηση είναι ανάλογη με τη σοβαρότητα της εγχείρησης, την ασθένεια απ' την οποία πάσχει ο άρρωστος και τη γενική κατάσταση του αρρώστου. Εγχείρηση στο Durak
Μεταπολιτευτική Επιτροπή Κρήτης

Την ονομασία **Κεντρική Επιτροπή Μεταπολιτεύσεως της Κρήτης**, ή **Μεταπολιτευτική Επιτροπή Κρήτης** έφερε ειδική επιτροπή που συγκροτήθηκε στην τουρκοκρατούμενη  Κρήτη το 1895, από φιλελεύθερους και υπερήφανους Κρητικούς, προκειμένου επίσημα να υποβάλει στις Μεγάλες Δυνάμεις αιτήματα άμεσης εφαρμογής διοικητικών μέτρων, υπέρ του χριστιανικού πληθυσμού που προβλέπονταν ήδη από τη Σύμβαση της Χαλέπας. Κυρίαρχο αίτημα προωθούταν  η "Αυτονόμηση" της Κρήτης, αντί της "Ένωσης" με την Ελλάδα που κυριάρχησε στις ατυχείς προηγούμενες επαναστάσεις. Τελικά μετά από έντονη και ένοπλη αντίδραση της Υψηλής Πϋλης η Επιτροπή ένα μόλις μήνα μετά την συγκρότησή της, στις 7 Οκτωβρίου 1895, με νέα απόφασή της  προχώρησε στην επιτυχή οργάνωση και επέκταση της τελευταίας επανάστασης της Κρήτης εξελισσόμενη έτσι σε επαναστατικό προεδρείο της.

## Η Επιτροπή
Ο πρόεδρος και τα μέλη που αναδείχθηκαν στη Μεταπολιτευτική Επιτροπή Κρήτης κατόπιν ψηφοφορίας στη περιοχή Ασκύφου ήταν:
:Πρόεδρος: ο Μανούσος Κούνδουρος
:Αντιπρόεδροι: οι Γεώργιος Μυλωνογιάννης και Στυλιανός Φωτάκης
:Γραμματέας Επιτροπής: ο Ιωσήφ Λεκανίδης
:Αρχηγός ενόπλων τμημάτων: ο Κωνσταντίνος Μαλινός
:Υπαρχηγός ενόπλων τμημάτων: ο Σταύρος Πολέντας
:Γραμματέας: ο Σταύρος Χριστοδουλάκης
:Ιδιαίτεροι γραμματείς: οι Γεώργιος Πολιουδάκης και Γεώργιος Σκουλάς.
:Σύμβουλοι Επιτροπής - μέλη: οι Μανούσος Χατζηγρηγοράκης, Εμμανουήλ Βουγιουκαλάκης, Σταύρος Μπουκουβάρης, Μάρκος Ζερβός, Ιωάννης Γιανναράκης, Σέργιος Καλλιγιάννης, Χαράλαμπος Παπαδάκης και Αντώνης Παπαδάκης, Εμμανουήλ Φρατζεσκάκης, Ρούσος  Χατζηρουσάκης και Εμμανουήλ Πετράκης.
:Ταμίας: Παπαμαλέκος
:Γραμματέας Ταμίου: ο Σπύρος Βαρδινογιάννης
:Αρχειοφύλακας: ο Ανδρέας Πρωτοπαπαδάκης.

## Σφραγίδα
Η σφραγίδα της Μεταπολιτευτικής Επιτροπής έφερε ως έμβλημα τον ανατέλλοντα ήλιο πάνω από τα Λευκά όρη, όπως φαίνεται από τη Δυτική Κρήτη.

Κατηγορία:Κρητική Επανάσταση (1895-1898)
Γεώργιος Βαρνακιώτης

Ο  **Γεώργιος Βαρνακιώτης** (1778 - 1842) ήταν Έλληνας οπλαρχηγός από τη Ρούμελη με πολλές πρωτοβουλίες στις πλαστές διαπραγματεύσεις με τους Τούρκους τα αποκαλούμενα τότε «καπάκια». Η ανάμειξή του αυτή έδωσε πολλές λαβές να διχασθούν οι γνώμες των ιστορικών εκείνης της εποχής στο πρόσωπο του. Ακόμα και ο Κάλβος προκειμένου να περιγράψει το βάρος της συνείδησης για ατιμωτικές πράξεις συνέταξε την ενάτη ωδή.

## Βιογραφία
Γεννήθηκε στον Βάρνακα της Ακαρνανίας το 1778 ή 1779. Η καταγωγή του ήταν από επιφανή οικογένεια της Δυτικής Ελλάδας. Πατέρας του ήταν ο καπετάν Νικολός του Ξηρομέρου, παππούς του ο αρματολός Γιάννος.

Ξεκίνησε τον αγώνα εναντίον των Τούρκων πολύ πιο πριν από την έναρξη της επανάστασης. Έλαβε μέρος στις μάχες του Γαρδικίου και Μπερακίου. 

Με την έναρξη της επανάστασης η Γερουσία του Βραχωρίου (σημ. Αγρίνιο) κατονόμασε τον Βαρνακιώτη «Στρατηγό της Δυτικής Ελλάδας», ενώ συγχρόνως διόρισε χιλίαρχους στην υπηρεσία του τους διασημότερους πολέμαρχους της Στερεάς Ελλάδας.

Εξόρμησε αμέσως κατά των τουρκικών στρατοπέδων. Ο αδερφός του Γιώτης πήγε με τετρακόσιους Ακαρνάνες στο Αγρίνιο, όπου ενισχυμένος και με άλλους οπλαρχηγούς χτύπησε τους Τούρκους. Ο Γεώργιος δε, όρμησε προς το Μακρυνόρος, όπου διέκοψε τη συγκοινωνία των εχθρών και σύντριψε τις φάλαγγες των Τούρκων. Μέσα σε λίγες μέρες ελευθερώθηκε το Αγρίνιο.

Λέγεται ότι συνοδευόταν πάντοτε από κουστωδία γυναικών, τις οποίες κάποιος ιστορικός αποκαλεί "παλλακίδες", άλλος όμως ισχυρίζεται ότι μόνο μία γυναίκα ήταν η ερωμένη του ενώ οι άλλες ήταν σωματοφυλακή και υπηρετικό προσωπικό. Το 1823 ως ερωμένη του αναφέρεται και η Ρίνα η Κουτσουμποπούλα, η οποία περιγράφεται ως αντάρτισσα ζωσμένη με φυσεκλίκια.

## Η μάχη του Αετού Ξηρομερίου
Μετά τη συντριβή στη Μάχη του Πέτα ο Βαρνακιώτης αποφασισμένος  να καθυστερήσει τον Κιουταχή κατέλαβε με τι λιγοστές δυνάμεις του τη ράχη του Προφήτη Ηλία απέναντι στον Αετό Ξερομέρου, από όπου υποχρεωτικά θα περνούσε ο τουρκικός στρατός. Η μάχη κράτησε έξι ώρες και κατέληξε με νίκη του Βαρνακιώτη. Το αξιοπερίεργο είναι ότι μετά από λίγες μέρες ο Βαρνακιώτης  εντάσσεται στις τουρκικές δυνάμεις δίπλα μάλιστα στον Ομέρ Βρυώνη γνωστό του από τις παλιές επιχειρήσεις εναντίον του Αλή πασά των Ιωαννίνων. [Η διαβολή και το μπαξίσι, κατά τον Βικτόρ Μπεράρ είναι τούρκικα πράγματα, όπως αναφέρει στο οδοιπορικό του].

Ο Αλέξανδρος Μαυροκορδάτος με τον οποίο αρχικά συνεργάστηκε μαζί του τον θεωρούσε σ΄ όλη του τη ζωή προδότη.
Στα χρόνια του Καποδίστρια (1830) αποκαταστάθηκε  και του απονεμήθηκε ο βαθμός του χιλιάρχου.

## Παραπομπές


## Πηγές
* 

Κατηγορία:Αγωνιστές του 1821
Κατηγορία:Αρματολοί
Α.Σ. Απόλλων Ευπαλίου

Ο **Αθλητικός Σύλλογος Απόλλων Ευπαλίου** είναι αθλητικός σύλλογος της Φωκίδας, που ιδρύθηκε το 1989. Τα χρώματα της ομάδας είναι μπλε-άσπρο. Έχει ως έδρα το γήπεδο Μαλαμάτων. Τα τελευταία χρόνια φέρει την ονομασία **Απόλλων Ευπαλίου Tihio Race**.

## Τα πρόσφατα χρόνια
Τη σεζόν 2008-09 ο Απόλλων κατέκτησε το πρωτάθλημα της Α΄ Κατηγορίας Ε.Π.Σ. Φωκίδας έχοντας προπονητή το Βασίλη Λουκόπουλο. Επίσης, ήταν φιναλίστ στον Τελικό του Κυπέλλου Φωκίδας, όπου ηττήθηκε από τον Αστέρα Ιτέας, με 2-0.

Την επόμενη χρονιά αγωνίστηκε για πρώτη φορά στην ιστορία του στη Δ΄ Εθνική, καθώς τοποθετήθηκε στον 5ο όμιλο. Όμως, δεν του επιτράπηκε να χρησιμοποιήσει την φυσική του έδρα και οι εντός έδρας αγώνες του ορίσθηκαν σε διάφορα άλλα γήπεδα, που απείχαν πολύ μεγάλες αποστάσεις από το Ευπάλιο, όπως στο Αντίρριο, στο Μεσολόγγι, στο Αιτωλικό κ.λ.π.

Υπό αυτές τις συνθήκες  και έχοντας νέο τεχνικό το Σταύρο Σταύρου, ο Απόλλων δεν κατάφερε να διεκδικήσει την παραμονή του και τερμάτισε στη 17η θέση με 25 βαθμούς σε 34 αγώνες (τέρματα 46-59), επιστρέφοντας στο τοπικό πρωτάθλημα Φωκίδας. Παρόλες τις αντιξοότητες, ο ποδοσφαιριστής του Απόλλωνα, Χρήστος Φλέγκας αναδείχτηκε 1ος σκόρερ στον 5ο όμιλο της κατηγορίας.

Tον ίδιο χρόνο, ο Απόλλων πέτυχε να κατακτήσει -για πρώτη φορά στα χρονικά- το Κύπελλο Φωκίδας,  αφού επικράτησε στον Τελικό της 24 Μαρτίου 2010 με σκορ 2-0 του Κρισσαίου Χρισσού.

Την περίοδο 2014-2015 ο Απόλλωνας κατέκτησε το δεύτερο πρωτάθλημα της ιστορίας του και αγωνίστηκε στους αγώνες μπαράζ των πρωταθλητριών ομάδων ΕΠΣ για την άνοδο στη Γ΄ Εθνική κατηγορία.

Πρωταθλητής αναδείχθηκε και την περίοδο 2018-19  κερδίζοντας το δικαίωμα ανόδου στην ερασιτεχνική Γ΄ Εθνική, ενώ την ίδια χρονιά ήταν φιναλίστ στο Κύπελλο της ΕΠΣ Φωκίδας .

Στέφθηκε πρωταθλητής Α' Φωκίδας τρεις συνεχόμενες σεζόν (2021-22, 2022-23, 2023-24) ενώ παράλληλα κατέκτησε και το κύπελλο την δεύτερη σεζόν .

Την σεζόν 2023-24 συμμετείχε στους αγώνες μπαράζ για την άνοδο στην Γ΄ Εθνική για δεύτερη φορά στην ιστορία του και εν τέλει την κατακτά, κάτι το οποίο αποτελεί την μεγαλύτερη διάκριση του συλλόγου. Στην παρθενική του συμμετοχή στην Γ΄ Εθνική, την σεζόν 2024-25, ο Απόλλων Ευπαλίου τερμάτισε στην 13η θέση με αποτέλεσμα να υποβιβαστεί.

## Πηγές - Εξωτερικοί σύνδεσμοι
*"Ευπάλιο ...καθ΄οδόν"
*Φωκίδα ΣΠΟΡ
*http://apollonefpaliou.webnode.gr

## Παραπομπές


Κατηγορία:Αθλητικοί σύλλογοι Φωκίδας
Κατηγορία:Ιδρύσεις αθλητικών συλλόγων το 1989
Κατηγορία:Ιδρύσεις ποδοσφαιρικών ομάδων το 1989
Κατηγορία:Ποδοσφαιρικές ομάδες Ελλάδας
Κύπελλο Ελλάδας καλαθοσφαίρισης ανδρών 1978-1979

To **[[Κύπελλο Ελλάδος καλαθοσφαίρισης ανδρών]] 1978-79** ξεκίνησε με τους αγώνες της πρώτης φάσης, τους οποίους διοργάνωσαν οι τοπικές ενώσεις και μετείχαν εκατοντάδες σύλλογοι των τοπικών πρωταθλημάτων. Η Ελληνική Ομοσπονδία Καλαθοσφαίρισης ανέλαβε τη διοργάνωση από τη Β΄ φάση, στην οποία εντάχθηκαν και οι ομάδες της Β΄ Εθνικής, αλλά έγινε ξεχωριστή κλήρωση για τις ομάδες του βόρειου και του νότιου ομίλου, όπως και στην Γ΄ φάση (των 32), όπου μετείχαν και οι ομάδες της Α΄ Εθνικής. Από τη Δ΄ φαση (των 16) η κλήρωση έγινε πανελλήνια. Ο τελικός διεξήχθη στις 2 Ιουνίου 1979 στο Παναθηναϊκό Στάδιο, με αντιπάλους τον Παναθηναϊκό και τον Ολυμπιακό Πειραιώς. Το κύπελλο Ελλάδος κατέκτησε ο **[[Παναθηναϊκός (καλαθοσφαίριση)|Παναθηναϊκός]]** για πρώτη φορά στην ιστορία της διοργάνωσης.

## Α΄ φάση
Την πρώτη φάση διοργάνωσαν οι τοπικές ενώσεις και μετείχαν εκατοντάδες ομάδες.
## Β΄ φάση

### Βόρειος όμιλος

### Νότιος όμιλος

## Γ΄ φάση

### Βόρειος όμιλος

### Νότιος όμιλος

## Δ΄ φάση

## Προημιτελικοί

## Ημιτελικοί

## Τελικός

*Αθήνα, Παναθηναϊκό Στάδιο.
*Σάββατο, 2 Ιουνίου 1979.
*Διαιτητές: Ρήγας, Αλιφραγκής.
*Εισιτήρια: 19.317

### Ο κυπελλούχος

## Πηγές
*Ελληνική Ομοσπονδία Καλαθοσφαίρισης

1979
Κατηγορία:Καλαθοσφαίριση το 1978
Κατηγορία:Καλαθοσφαίριση το 1979
Σπύρος Λαγκαδίτης

Ο **Σπύρος Λαγκαδίτης** (γεν. Αιγάλεω, 3 Φεβρουαρίου 1957) είναι Έλληνας παλαίμαχος ποδοσφαιριστής, διεθνής με την Εθνική ομάδα των Νέων και πρωταθλητής Γ΄Εθνικής, που αγωνιζόταν σαν κεντρικός αμυντικός.

Ξεκίνησε από την εφηβική ομάδα του Ορφέα Αιγάλεω το 1970 και την περίοδο 1973-74 ντεμπουτάρισε στο πρωτάθλημα της Α΄Κατηγορίας Αθηνών. Την επόμενη χρονιά (1974-75) ο Λαγκαδίτης αναδείχθηκε πρωταθλητής Γ΄Εθνικής και τη διετία 1976-1977 αγωνίσθηκε με τον Ορφέα στη Β΄Εθνική κατηγορία. Το 1976 κλήθηκε στην Εθνική Ομάδα των Νέων και το 1979 μεταγράφηκε στη μεγάλη ομάδα της περιοχής, τον Αιγάλεω Α.Ο. Ωστόσο, ένας σοβαρότατος τραυματισμός που υπέστη στο πόδι σε φιλικό αγώνα τον υποχρέωσε να υποβληθεί σε δυο χειρουργικές επεμβάσεις στο εξωτερικό και το πρόβλημά του να απασχολήσει τον Π.Σ.Α.Π.

Έπαιξε επίσης στις ομάδες του Α.Π.Ο. Χίου ( 1981-83 στο Εθνικό Ερασιτεχνικό Πρωτάθλημα), του Ατρόμητου Πειραιά (1983-1986 στο Ερασιτεχνικό), του Ηφαίστου (1986-87) και του Θεμιστοκλή (1987-88).

Είναι παντρεμένος και έχει 2 παιδιά. Ο μεγάλος γιος του Κωνσταντίνος Λαγκαδίτης αγωνίσθηκε σαν τερματοφύλακας στον Α.Ο. Αιγάλεω και ο μικρότερος (Λοΐζος Λαγκαδίτης) στις Ακαδημίες ποδοσφαίρου του Π. Κατσικογιάννη.

Στις δημοτικές εκλογές του 2010 ήταν υποψήφιος δημοτικός σύμβουλος, με το συνδυασμό του Χρήστου Καρδαρά

## Πηγές

*Το ηλεκτρονικό αρχείο της "Αθλητικής Ηχούς"
*Αρχείο εφημερίδας "ΦΩΣ των ΣΠΟΡ"
*Νίκος Δημ. Νικολαΐδης, "50 Χρόνια Αιγάλεω" (έκδοση Δήμος Αιγάλεω, 1998)

## Παραπομπές


Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Ορφέα Αιγάλεω
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Α.Ο. Θεμιστοκλή
Κατηγορία:Ποδοσφαιριστές Α.Π.Ο. Ήφαιστου Περιστερίου
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Άγιος Παύλος Ρεθύμνης

μικρογραφία
Ο **Άγιος Παύλος** είναι παραλιακός οικισμός της Κοινότητος Σακτουρίων του Δήμου Αγίου Βασιλείου, στην Περιφερειακή Ενότητα Ρεθύμνης της Κρήτης. Σύμφωνα με την απογραφή του 2011 έχει 27 κατοίκους.

## Γενικά στοιχεία
Βρίσκεται στο νότιο τμήμα του νομού, σε υψόμετρο 10 μέτρων, εντός του ομώνυμου ορμίσκου, περίπου 3 χιλιόμετρα ΝΔ. των Σακτουρίων των οποίων και αποτελεί επίνειο. Κατά την περίοδο της Κατοχής, στην περιοχή του Αγίου Παύλου υπήρχαν γερμανικά φυλάκια. Ως οικισμός καταγράφεται για πρώτη φορά το 1991. Διοικητικά υπαγόταν μέχρι το 1997 στην κοινότητα Σακτουρίων της επαρχίας Αγίου Βασιλείου, ενώ κατόπιν ανήκε στο καποδιστριακό δήμο Λάμπης. Από το 2011 υπάγεται στον καλλικρατικό δήμο Αγίου Βασιλείου.

Εκκλησιαστικά εξυπηρετείται από την ενορία των Σακτουρίων που υπάγεται στην Α΄ Αρχιερατική περιφέρεια της Ιεράς Μητροπόλεως Λάμπης, Συβρίτου και Σφακίων.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Αγίου Βασιλείου
Εξαρχικό Μοναστήρι της Παναγίας Θεοτόκου της Κρυπτοφέρρης

Το **Εξαρχικό Μοναστήρι της Παναγίας Θεοτόκου της Κρυπτοφέρρης** (*Monastero Esarchico di Santa Maria di Grottaferrata*) είναι Μονή της Ιταλοαλβανικής Ελληνοκαθολικής Εκκλησίας και βρίσκεται 20 χιλιόμετρα νότια της Ρώμης στην πόλη Γκροτταφερράτα.

Το Εξαρχικό Μοναστήρι της Παναγίας Θεοτόκου της Κρυπτοφέρρης, που ονομάζεται επίσης Ιερά Μονή του Οσίου Νείλου, ιδρύθηκε το 1004, πενήντα χρόνια πριν από το χωρισμό των Εκκλησιών του Βυζαντίου και της Ρώμης, από μια ομάδα Ιταλοβυζαντινών μοναχών, προερχομένων από τη βυζαντινή Καλαβρία και καθοδηγούμενων από τον Όσιο Νείλο του Ροσσάνο, χαρισματικό Ηγούμενο και εξέχουσας προσωπικότητας, στην εποχή του. Η μοναστική κοινότητα έμεινε σύντομα ορφανή από τον πνευματικό της πατέρα, τον Όσιο Νείλο, και έπειτα καθοδηγήθηκε από τον μαθητή του, τον Όσιο Βαρθολομαίο το Νέο, συνιδρυτή του Μοναστηριού. Οι μοναχοί είναι καθολικοί Ουνίτες της Ιταλο-βυζαντινής Εκκλησίας οι οποίοι τηρούν τους κανόνες του Αγίου Βασιλείου του Μεγάλου. Ο Βασίλειος Βησσαρίων ήταν Ηγούμενος αυτής της Μονής.

Σήμερα η Μονή της Κρυπτοφέρρης είναι το τελευταίο που έμεινε από τα πολυάριθμα βυζαντινά μοναστήρια, τα οποία κατά τον μεσαίωνα ήταν διαδεδομένα στην Κάτω Ιταλία και στην ίδια τη Ρώμη. Η μονή της Κρυπτοφέρρης αποτελεί επίσης «κάτι το μοναδικό», εφόσον ιδρύθηκε πενήντα χρόνια πριν από το Σχίσμα μεταξύ των Εκκλησιών της Ρώμης και της Κωνσταντινουπόλεως, και πάντοτε έμεινε σε κοινωνία με τον Επίσκοπο Ρώμης, διατηρώντας το βυζαντινό τυπικό και την ανατολική μοναστική παράδοση.     

## Τάγμα των Βασιλειανών Μοναχών
Τάγμα των Βασιλειανών Μοναχών (δηλ. Μοναχοί του Αγίου Βασιλείου του Μεγάλου), είναι  ένα μοναστικό ίδρυμα της Ρωμαιοκαθολικής Εκκλησίας, το οποίο δημιουργήθηκε   το 1579 με την Αποστολική Διάταξη «*BENEDICTUS DOMINUS*» του Πάπα Γρηγορίου ΙΓ΄ για να ενώνει, όλα μαζί, τα  βυζαντινόρρυθμα μοναστήρια της Ιταλίας. 

## Συλλογή Φωτογραφιών

Αρχείο:GrottaferrataSNiloPiazzEst.jpg
Αρχείο:GrottaferrataSNiloCortile4.jpg
Αρχείο:GrottaferrataSNiloCortile2.jpg
Αρχείο:GrottaferrataSNiloCortile1.jpg
Αρχείο:GrottaferrataSNiloPiazzChiesa.jpg
Αρχείο:GrottaferrataSNiloCortileCapitello.jpg
Αρχείο:GrottaferrataSNiloCortile5.jpg
Αρχείο:GrottaferrataSNiloCortile3.jpg
Αρχείο:GrottaferrataSNiloMuraEsterne1.jpg
Αρχείο:GrottaferrataSNiloChiesaCosmateschi1.jpg
Αρχείο:GrottaferrataSNiloPiazzEstStatuaSNilo.jpg
Αρχείο:GrottaferrataSNiloIngressoPortaleLaterale.jpg
Αρχείο:GrottaferrataSNiloChiesaCappSSNilo&Bartolom.jpg
Αρχείο:GrottaferrataSNiloChiesaEsterno.jpg
Αρχείο:GrottaferrataSNiloPiazzEstFontana.jpg
Αρχείο:GrottaferrataSNiloChiesaEsternoSx.jpg
Αρχείο:GrottaferrataSNiloChiesaInternoMosaici.jpg
Αρχείο:GrottaferrataSNiloLapidarioCapIon.jpg
Αρχείο:GrottaferrataSNiloChiesaNarteceMosaico.jpg


## Παραπομπές


## Εξωτερικοί σύνδεσμοι

* www.abbaziagreca.it 

Κατηγορία:Καθολική Εκκλησία
Κατηγορία:Μοναστήρια στην Ιταλία
Κατηγορία:Ιταλοαλβανική Ελληνοκαθολική Εκκλησία
Διαστημικό τηλεσκόπιο Σπίτζερ

Το **διαστημικό τηλεσκόπιο Σπίτζερ** (*Spitzer Space Telescope* ή SST), παλιότερα γνωστό ως *διαστημική εγκατάσταση υπέρυθρου τηλεσκοπίου* (*Space Infrared Telescope Facility* ή SIRTF), είναι ένα διαστημικό παρατηρητήριο υπέρυθρης ακτινοβολίας το οποίο εκτοξεύθηκε το 2003. Είναι το τέταρτο και τελευταίο τηλεσκόπιο του προγράμματος της ΝΑΣΑ Μεγάλα Παρατηρητήρια.

Πριν το τηλεσκόπιο εκτοξευθεί, η αποστολή του αναμενόταν να διαρκέσει 2,5 χρόνια, με την πρόβλεψη ότι η διάρκεια της αποστολής μπορεί να μεγάλωνε σε 5 ή λίγο περισσότερα χρόνια, μέχρι το υγρό ήλιο να εξατμιστεί. Αυτό συνέβη στις 15 Μαΐου 2009. Το υγρό ήλιο έψυχε το τηλεσκόπιο στη θερμοκρασία που είναι απαραίτητη για λειτουργήσουν τα περισσότερα όργανα. Πλέον στο παρατηρητήριο λειτουργεί το φάσμα μικρότερου μήκους κύματος της κάμερας IRAC, καθώς η λειτουργία της δεν επηρεάζεται από την παρουσία του ψυκτικού υγρού. Αυτή η κάμερα χρησιμοποιείται στην αποστολή Spitzer Warm Mission.

Σύμφωνα με την παράδοση της ΝΑΣΑ, το τηλεσκόπιο μετονομάστηκε μετά την επιτυχημένη εκτόξευση και δοκιμή του. Το όνομα διαλέχτηκε μετά από ψηφοφορία στην οποία έλαβε μέρος το ευρύτερο κοινό. Το όνομα που διαλέχτηκε ήταν του Λίμαν Σπίτζερ, ενός από τους πιο διακεκριμένους επιστήμονες του 20ου αιώνα. Είναι γνωστός καθώς παρουσίασε τα πλεονεκτήματα ενός διαστημικού παρατηρητηρίου το 1946.

Το τηλεσκόπιο εκτοξεύθηκε από το ακρωτήριο Κανάβεραλ στις 25 Αυγούστου 2003. Η κατασκευή του κόστισε 800 εκατομμύρια δολάρια Αμερικής. Η διάμετρος του κύριου φακού είναι 85 εκατοστά και η κάμερα διατηρούταν σε θερμοκρασία 5 Κ. Το διαστημικό παρατηρητήριο έχει τρία όργανα παρατήρησης, την κάμερα IRAC, μια κάμερα υπέρυθρης ακτινοβολία, το IRC, ένα φασματόμετρο υπέρυθρης ακτινοβολίας, και το ΜΙΡS, ένα φωτόμετρο τριών μηκών κύματος. Το διαστημικό τηλεσκόπιο Σπίτζερ έχει κάπως ασυνήθιστη τροχιά, αφού είναι ηλιοκεντρική και όχι γεωκεντρική, και περιοδικά πλησιάζει ή απομακρύνεται από τη Γη κατά 0,1 ΑΜ. 

Στο διαστημικό τηλεσκόπιο Σπίτζερ το ψυκτικό υγρό από Ήλιο όπως προαναφέραμε, εξαντλήθηκε στις 15 Μαΐου του 2009, όπου και διεκόπησαν οι παρατηρήσεις πέραν του υπερύθρου (far-IR observations). Μόνο το όργανο IRAC παραμένει σε χρήση και μόνο στις δύο βραχύτερες ζώνες κυματομορφής (3,6 μm και 4,5 μm). Η θερμοκρασία ισορροπίας των τηλεσκοπίων είναι τώρα γύρω στους 30 K (-243 ° C, -406 ° F) και το IRAC εξακολουθεί να παράγει πολύτιμες εικόνες σε αυτά τα μήκη κύματος ως "Spitzer Warm Mission". 

Κάποτε μπορούσε να μεταδίδει επ 'αόριστον, τώρα μπορεί να διαχειριστεί μόνο δυόμισι ώρες την ημέρα πριν εξαντληθούν οι μπαταρίες του. Το τηλεσκόπιο αποσύρθηκε επίσημα απο τη NASA στις 30 Ιανουαρίου 2020.

 
Κατηγορία:Διαστημικά τηλεσκόπια
Κατηγορία:Τεχνητοί δορυφόροι
Κατηγορία:Διαστημικές αποστολές το 2003
Νιιχάου

Το **Νιιχάου** (αγγλικά *Niihau*), είναι το έβδομο μεγαλύτερο νησί της Χαβάη και μαζί με το γειτονικό νησί Καουάι αποτελούν την κομητεία Καουάι. Έχει πληθυσμό 130 κατοίκους (2009) και πρωτεύουσα του νησιού είναι το Puʻuwai.

Το Νιιχάου είναι ένα σβηστό ασπιδωτό ηφαίστειο που ήταν ενεργό πριν περίπου 5 εκατομμύρια χρόνια. Κάποιες νεώτερες ηφαιστειακές φλέβες ήταν ενεργές πριν από 2,5 με 0,4 εκατομμυρία χρόνια. Μια κατολισθήση προς τα ανατολικά καταπόντησε μέρος του κυρίως ηφαιστείου. Η λάβα από την μετέπειτα ηφαιστειακή δράση καλύπτει το ένα τρίτο του νησίου και δημιούργησε τον ηφαιστειακό κώνο Λεχούα, που βρίσκεται λίγο μακριά από τις βόρειες ακτές του Νιιχάου.

## Παραπομπές


Κατηγορία:Νησιά των Ηνωμένων Πολιτειών
Κατηγορία:Γεωγραφία της Χαβάης
Κατηγορία:Ηφαιστειογενή νησιά
Αγρίδια Ρεθύμνης

Τα **Αγρίδια Ρεθύμνης** είναι χωριό της Κοινότητος Κρυονερίου του Δήμου Μυλοποτάμου στην Περιφερειακή Ενότητα Ρεθύμης της Κρήτης. Σύμφωνα με τα στοιχεία της απογραφής του 2011 στον οικισμό κατοικούν 69 άτομα, πολλά από τα οποία είναι νεαρής ηλικίας.

## Γενικά στοιχεία
Τα Αγρίδια είναι κτισμένα σε υψόμετρο 340 μέτρων σε απόσταση 44 χιλιομέτρων νοτιοανατολικά από την πόλη του Ρεθύμνου. Η κεντρική εκκλησία του χωριού είναι αφιερωμένη στον Άγιο Γεώργιο και υπάγεται στη Γ΄ Αρχιερατική περιφέρεια της Ιεράς Μητροπόλεως Ρεθύμνης και Αυλοποτάμου.

Τα Αγρίδια αναφέρονται για πρώτη φορά σε βενετική απογραφή του 1583. Το 1881 εντάχθηκαν στον δήμο Δαμάστας και αργότερα ο οικισμός υπήχθη στην κοινότητα Ασυρώτων (αργότερα ονομάστηκε κοινότητα Κρυονερίου) της επαρχίας Μυλοποτάμου. Το 1997 με την καποδιστριακή διοικητική μεταρρύθμιση περιήλθε στο δημοτικό διαμέρισμα Κρυονερίου του δήμου Κουλούκωνα ενώ μετά τις αλλαγές του σχεδίου ''Καλλικράτης'' υπάγεται στο δήμο Μυλοποτάμου. Κοντά στον οικισμό βρίσκεται το ιστορικό μοναστήρι της Χαλέπας.

## Απογραφές πληθυσμού

## Παραπομπές


## Πηγές
* Εγκυκλοπαίδεια Πάπυρος Larousse Britannica" τομ.2ος, σελ.110.

Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Μυλοπόταμου
Απόλλων Νυμφαγέτης και Νύμφες (Μουσείο του Λούβρου, αρ. Ma 696 A)

μικρογραφία|Απόλλων Νυμφαγέτης και Νύμφες (Μουσείο του Λούβρου)|403x403εσ
Το **ανάγλυφο του Απόλλωνα Νυμφαγέτη και Νυμφών** που εκτίθεται στο Μουσείο του Λούβρου είναι αρχαιολογικό εύρημα από τη Θάσο.
## Ιστορικό του ευρήματος
Η Θάσος κίνησε το επιστημονικό ενδιαφέρον των Ευρωπαίων τον 19ο αιώνα, όταν ο νεαρός Ζωρζ Περρό, μέλος της Γαλλικής Σχολής περιηγήθηκε τη νήσο το 1856 και δημοσίευσε τις εντυπώσεις του οκτώ χρόνια αργότερα στο Παρίσι με τον τίτλο «*mémoire sur l`ile de Thasos*». Στο μεταξύ και ο Αλεξάντερ Κόντζε επισκέφτηκε το νησί το 1858 και δημοσίευσε τα αποτελέσματα των μελετών του το 1860 στο Αννόβερο με τίτλο «*Reise auf den Inseln des Thrakischen Meeres*». Το 1865 ακολούθησε η αρχαιολογική αποστολή του Ε. Μίλλερ, ο οποίος ανακάλυψε πολλές επιγραφές και έργα τέχνης. Το ανάγλυφο του Απόλλωνα Νυμφαγέτη και Νυμφών μεταφέρθηκε μαζί με άλλα στο Μουσείο του Λούβρου όπου εκτίθεται μέχρι σήμερα.
## Περιγραφή
Δίπλα στον Απόλλωνα εικονίζεται Νύμφη που κρατάει τον στέφανο του θεού. Στο δεξιό μέρος εικονίζονται τρεις Νύμφες. Η πρώτη κρατάει στα χέρια μια ταινία στρογγυλή, η δεύτερη που ακολουθεί κρατάει στο δεξί μια ταινία λυμένη. Η επόμενη Νύμφη που ακολουθεί κρατάει ένα άνθος στο δεξί.
## Καλλιτεχνική περιγραφή
Η μορφή των γυναικών είναι συμβατική, εκτός ίσως από τη Νύμφη που κρατεί τον στέφανο του Απόλλωνα. Η απόδοση του Απόλλωνα σε τρία τέταρτα είναι εξαιρετική. Ο Απόλλων ενώ διαβαίνει προς τα δεξιά στρίβει το κεφάλι προς τα αριστερά, κλίνοντας το ελαφρά προς τα κάτω. Η όλη σύνθεση της κίνησης, αν και πολύπλοκη αποδίδεται με πλήρη φυσικότητα, μέχρι και στην απόδοση της ενδυμασίας. Η απόδοση των γυναικών περιέχει μια φανταστική ποικιλία, αφού καμία δεν είναι αντιγραφή της άλλης. Τα ενδύματα ποικίλουν επίσης ως προς το ύφασμα, την ύλη, το μήκος και τον συνδυασμό μανδύα με χιτώνα.

## Η επιγραφή

**Νύμφηισιν κἀπόλλωνι Νυμφηγέτηι θῆλυ καὶ ἄρσ-<br>
**εν ἃμ βόληι προσέρδεν· ὄϊν οὐ θέμις οὐδὲ χοῖρον.
**οὐ παιωνίζεται.**

*Στις Νύμφες και στον Απόλλωνα Νυμφηγέτη μπορείς να θυσιάζεις, εάν θέλεις,<br>
*είτε αρσενικό είτε θηλυκό ζώο• πρόβατο και χοίρο δεν επιτρέπεται.
*Απαγορεύεται ο παιάνας.*

## Χρονολόγηση
Οι επιγραφές του ανάγλυφου είναι ιονικές. Χρονολογείται στα 480 π.Χ.

## Πηγές
* 

## Εξωτερικοί σύνδεσμοι
* Παρουσίαση του ανάγλυφου από το Μουσείο του Λούβρου

Κατηγορία:Ανάγλυφα
Κατηγορία:Αρχαιότητες στο Λούβρο
Κατηγορία:Αρχαία Θάσος
Ερμής Αγοραίος και Χάριτες (Μουσείο του Λούβρου, αρ. Ma 696 B, Ma 696 C)

Το **ανάγλυφο του Ερμή Αγοραίου και Χαρίτων** που εκτίθεται στο Μουσείο του Λούβρου είναι αρχαιολογικό εύρημα από τη Θάσο. 
## Ιστορικό του ευρήματος
Η Θάσος κίνησε το επιστημονικό ενδιαφέρον των Ευρωπαίων τον 19ο αιώνα, όταν ο νεαρός Ζωρζ Περρό, μέλος της Γαλλικής Σχολής περιηγήθηκε τη νήσο το 1856 και δημοσίευσε τις εντυπώσεις του οκτώ χρόνια αργότερα στο Παρίσι με τον τίτλο «*mémoire sur l`ile de Thasos*». Στο μεταξύ και ο Αλεξάντερ Κόντζε επισκέφτηκε το νησί το 1858 και δημοσίευσε τα αποτελέσματα των μελετών του το 1860 στο Αννόβερο με τίτλο «*Reise auf den Inseln des Thrakischen Meeres*». Το 1865 ακολούθησε η αρχαιολογική αποστολή του Ε. Μίλλερ, ο οποίος ανακάλυψε πολλές επιγραφές και έργα τέχνης. Το ανάγλυφο του Ερμή Αγοραίου και Χαρίτων μεταφέρθηκε μαζί με άλλα στο Μουσείο του Λούβρου όπου εκτίθεται μέχρι σήμερα.
## Περιγραφή
Στο αριστερό ανάγλυφο εικονίζονται τρεις γυναίκες. Η πρώτη κρατάει στο δεξί χέρι έναν στρογγυλό καρπό. Η ερμηνεία του αριστερού χεριού δεν είναι γνωστή. Η δεύτερη κρατάει μια ταινία στρογγυλή στο αριστερό χέρι. Η επόμενη που ακολουθεί κρατάει επίσης μια ταινία στο δεξί, και ένα άνθος ή καρπό στο αριστερό. Στο δεξιό ανάγλυφο εικονίζεται ο Ερμής ακολουθούμενος από μια γυναίκα που κρατάει ταινία.

## Καλλιτεχνική περιγραφή
Η μορφή των γυναικών είναι συμβατική. Η απόδοση του Ερμή είναι γεμάτη ζωντάνια και προετοιμάζει καλλιτεχνικά την απόδοση του Απόλλωνα Νυμφαγέτη. 
## Χρονολόγηση του ανάγλυφου
Η απόδοση του Ερμή διαφέρει από τις αρχαϊκές παραστάσεις διότι δεν φέρει τα φτερά στα πόδια. Ο οξύς πόγων και ο Κρόβυλος της κόμης του, η σκούφια του, αλλά και οι γυναίκες ομοιάζουν με τα ανάγλυφα του μνημείου των Αρπείων του Ξάνθου. Χρονολογείται στα 480 π.Χ.

## Πηγές
* 

## Εξωτερικοί σύνδεσμοι
* Παρουσίαση των ανάγλυφων από το Μουσείο του Λούβρου

Κατηγορία:Ανάγλυφα
Κατηγορία:Αρχαιότητες στο Λούβρο
Κατηγορία:Αρχαία Θάσος
CGI

Το **CGI** μπορεί να αναφέρεται σε:
* Computer-generated imagery, εφέ γραφικών υπολογιστή σε ταινίες, τηλεοπτικά προγράμματα και άλλα οπτικά μέσα
* Common Gateway Interface, ένα πρότυπο για δυναμική δημιουργία ιστοσελίδων από διακομιστή ιστού
Εθνικό Πάρκο Γιέλοουστοουν

Το **Εθνικό πάρκο Γιέλοουστοουν**, που χαρακτηρίστηκε από το Κογκρέσο των Ηνωμένων Πολιτειών ως εθνικό πάρκο την 1 Μαρτίου 1872, βρίσκεται κυρίως στην πολιτεία του Ουαϊόμινγκ, αν και επεκτείνεται και στη Μοντάνα και στο Άινταχο. Το πάρκο ήταν το πρώτο του είδους του και είναι γνωστό για την άγρια ζωή που φιλοξενεί και τα πολλά γεωθερμικά χαρακτηριστικά του, ειδικά το γκέιζερ Όλντ Φέιθφουλ, ένα από τα πιο δημοφιλή θεάματα του πάρκου. Το πάρκο έχει πολλά είδη οικοσυστημάτων, αλλά το κυρίαρχο είναι το υποαλπικό δάσος.

Οι Ινδιάνοι κατοικούσαν στην περιοχή του Γιέλοουστοουν για τουλάχιστον 11.000 χρόνια. Η αποστολή Λιούις και Κλαρκ πέρασε από την περιοχή στις αρχές του 19ου αιώνα. Εκτός από επισκέψεις από ανθρώπους των βουνών έως τα μέσου του 19ου αιώνα, οργανωμένες εξερευνήσεις δεν έγιναν μέχρι τα τέλη της δεκαετίας του 1860. Ο αμερικανικός στρατός ανέλαβε να επιβλέπει το πάρκο μετά την ίδρυση του. Το 1917 η διαχείριση του πάρκου πέρασε στην εθνική υπηρεσία πάρκων, η οποία είχε δημιουργηθεί τον προηγούμενο χρόνο. Έχουν κτιστεί εκατοντάδες κτίρια τα οποία προστατεύονται εξαιτίας της αρχιτεκτονικής και ιστορικής τους σημασίας. Οι ερευνητές έχουν εξετάσει πάνω από χίλιους αρχαιολογικούς χώρους.

Το Εθνικό Πάρκο Γιέλοουστοουν εκτείνεται σε έκταση 8.980 τετραγωνικών χιλιομέτρων (3.468 τετραγωνικά μίλια), περιλαμβάνοντας λίμνες, φαράγγια, ποτάμια  και οροσειρές. Η λίμνη Γιέλοουστοουν είναι μία από τις μεγαλύτερες λίμνες σε υψηλό υψόμετρο στη Βόρεια Αμερική και βρίσκεται πάνω από τη καλδέρα Γιέλοουστοουν, το μεγαλύτερο υπερηφαίστειο της ηπείρου. Η καλδέρα θεωρείται ενεργό ηφαίστειο, καθώς έχει εκραγεί αρκετές φορές με τεράστια δύναμη τα τελευταία δύο εκατομμύρια χρόνια. Περίπου οι μισοί θερμοπίδακες του πλανήτη βρίσκονται στο Γιέλοουστοουν, τροφοδοτούμενοι από αυτή την ηφαιστειακή δραστηριότητα. Οι εκροές της λάβας και βράχοι από τις εκρήξεις καλύπτουν το μεγαλύτερο τμήμα της περιοχής του Γιέλοουστοουν. Το πάρκο είναι το κέντρο του ευρύτερου οικοσυστήματος του Γιέλοουστοουν, του μεγαλύτερου σχεδόν ανέπαφου οικοσυστήματος στη βόρεια εύκρατη ζώνη της Γης.

Εκατοντάδες είδη θηλαστικών, πτηνών, ψαριών και ερπετών έχουν καταγραφεί, συμπεριλαμβανομένων αρκετών απειλούμενων ειδών. Τα τεράστια δάση και τα λιβάδια περιέχουν μοναδικά είδη φυτών. Αρκούδες γκρίζλι, λύκοι, και ελεύθερα κοπάδια από βίσονες και άλκες ζουν στο πάρκο. Πυρκαγιές εκδηλώνονται κάθε χρόνο στο πάρκο. Το 1988 μεγάλες πυρκαγιές έκαψαν σχεδόν το ένα τρίτο του πάρκου. Το Γιέλοουστοουν έχει πολλές δυνατότητες ψυχαγωγίας, όπως πεζοπορία, κατασκήνωση, βαρκάδα, ψάρεμα και αξιοθέατα. Ασφαλτοστρωμένοι δρόμοι παρέχουν εύκολη πρόσβαση στα σημαντικά γεωθερμικά πεδία, καθώς και σε ορισμένες από τις λίμνες και τους καταρράκτες. Κατά τη διάρκεια του χειμώνα, οι επισκέπτες έχουν πρόσβαση στο πάρκο μέσω ξεναγήσεων που χρησιμοποιούν "snow coach" ή σνόουμόμπιλ.

## Παραπομπές


## Εξωτερικοί σύνδεσμοι

* 

Κατηγορία:Εθνικά πάρκα των ΗΠΑ
Κατηγορία:Ουαϊόμινγκ
Κατηγορία:Άινταχο
Κατηγορία:Μοντάνα
Κατηγορία:Μνημεία Παγκόσμιας Κληρονομιάς στις Ηνωμένες Πολιτείες
Γιάννης Γεωργαράς

Ο **Γιάννης Γεωργαράς** (γεν. Αθήνα, 4 Νοεμβρίου 1956) είναι Έλληνας παλαίμαχος ποδοσφαιριστής, που αγωνιζόταν στη μεσαία γραμμή, πρωταθλητής Β΄Εθνικής κατηγορίας και νυν προπονητής ποδοσφαίρου.

## Καριέρα
Η καριέρα του Γιάννη Γεωργαρά διήρκεσε από το 1972 έως και το 1990. Ξεκίνησε το ποδόσφαιρο από τον ερασιτεχνικό σύλλογο του *Αετού Καισαριανής* και το καλοκαίρι του 1974 υπέγραψε στον Εθνικό Αστέρα τη σπουδαιότερη ομάδα της γειτονιάς του. Το 1975 αναδείχθηκε πρωταθλητής Γ΄Εθνικής και για τις επόμενες 5 σεζόν αγωνίσθηκε στη Β΄Εθνική. Το καλοκαίρι του 1980 μεταγράφηκε στον Απόλλωνα Αθηνών, με τον οποίο πραγματοποίησε το ντεμπούτο του στο Επαγγελματικό Πρωτάθλημα. Στην ομάδα της Ριζούπολης παρέμεινε 4 χρονιές και το καλοκαίρι του 1984 παραχωρήθηκε στο Αιγάλεω, συνεχίζοντας στη μεγάλη κατηγορία για 5ο κατά σειρά χρόνο. Μετά τον υποβιβασμό της αθηναϊκής ομάδας το 1985, ο Γεωργαράς αποδεσμεύθηκε και εντάχθηκε στο δυναμικό του Διαγόρα Ρόδου, με τον οποίο κέρδισε το πρωτάθλημα της ενιαίας Β΄Εθνικής κατηγορίας. Επέστρεψε στην Α΄Εθνική, αλλά το Δεκέμβριο του 1986 μετακινήθηκε στο Εθνικό Ερασιτεχνικό Πρωτάθλημα, με τα χρώματα του Ολυμπιακού Χαλκίδας, μαζί με το Χρήστο Αρδίζογλου. Από το 1987 έως το 1990 φόρεσε και πάλι τα χρώματα του αγαπημένου του Εθνικού Αστέρα, στη Γ΄Εθνική.

Αγωνίσθηκε συνολικά σε 83 επίσημους αγώνες πρωταθλήματος Α΄Εθνικής, σημειώνοντας και 2 τέρματα. Πολλαπλάσιες συμμετοχές και γκολ έχει πετύχει στη Β΄Εθνική.

## Προπονητής
Ο Γιάννης Γεωργαράς εργάζεται από τον Απρίλιο του 2012 στον Απόλλωνα Αθηνών, τον οποίο είχε αναλάβει και την περίοδο 2006-07. Επίσης, το 2003-04 ήταν τεχνικός στον Εθνικό Αστέρα.

## Πηγές

* Το ηλεκτρονικό αρχείο της "Αθλητικής Ηχούς"
* Διεθνής αθλητική ιστοσελίδα
* Γεώργιος Παγιωτέλης "*Το Έπος της Α΄Εθνικής*", ένθετο περιοδικού "*ΟΙ ΠΑΓΚΟΣΜΙΟΙ*" (έκδοση Κλ. Γεωργαλάς Ε.Π.Ε.)
* "40 ΧΡΟΝΙΑ ΠΟΔΟΣΦΑΙΡΟ και ΠΡΟ-ΠΟ", έκδοση εφημερίδας "ΠΡΟΠΟΡΑΜΑ" (2000)

## Παραπομπές


Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικού Αστέρα
Κατηγορία:Ποδοσφαιριστές Διαγόρα Ρόδου
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Αιγάλεω Α.Ο.
Κατηγορία:Έλληνες προπονητές ποδοσφαίρου
Κατηγορία:Μέσοι ποδοσφαιριστές
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας